Gw mau tau Hubungan ekonomi dari Hubungan Bangladesh–Malaysia. Jelasin dalam bahasa melayu

Hubungan dua hala antara kedua-dua negara juga meningkatkan sektor ekonomi. Pada 2012, memorandum persefahaman telah ditandatangani oleh kedua-dua negara untuk bekerjasama dalam pembinaan Jambatan Padma yang menjadi jambatan terbesar di Bangladesh apabila siap. Perjanjian perdagangan bebas juga telah dicadangkan untuk kedua-dua negara untuk meningkatkan sektor farmaseutikal, pakaian dan pelancongan Bangladesh serta infrastruktur di Malaysia. Malaysia juga merupakan rakan kongsi pelaburan ketiga terbesar di Bangladesh selepas India dan Pakistan, dengan syarikat Malaysia melabur dalam sektor telekomunikasi, penjanaan kuasa, tekstil dan kewangan yang mempunyai nilai gabungan sekitar MYR558.86 juta. Sejak 2010, pekerja Bangladesh di Malaysia telah menghantar pulang sejumlah MYR3 bilion, iaitu yang tertinggi berbanding pekerja lain dari Indonesia (MYR2.9 bilion), Nepal (MYR1.9 bilion), India (MYR625 juta) dan Filipina (MYR561 juta). 5 eksport utama Malaysia ke Bangladesh ialah produk petroleum ditapis, minyak sawit, produk kimia, besi, keluli, dan elektronik, manakala eksport utama Bangladesh ialah tekstil, pakaian, produk petroleum ditapis, sayur-sayuran, makanan diproses, makanan laut dan elektronik.